Document ID: /roh_data/filtered/fineweb-2-filterrobots_roh.jsonl.gz/27125

In’aura da bellezza, temperaturas idealas e naiv avunda per preparar la pista per la cuppa mundiala da snowboard sin la regiun da skis a Scuol. Questas premissas èn avant maun, e per tut las autras è responsabla la presidenta dal comité d’organisaziun, Martina Hänzi da Scuol.
Durant quests dis è ella da la bun’ura enfin la saira en acziun, ensemen cun il team coordinescha ella las lavurs da radund 160 voluntarias e voluntaris. L’engaschament è grond, ma quel sa cumprova per la regiun da skis.
Per l’emprima giada durant la stagiun morta
Tenor Martina Hänzi ha quai cleramain avantatgs. Dad ina vart chattan ins plaz avunda per las curridras ed ils curridurs cun ils teams en ils hotels – e da l’autra vart è quest eveniment gia il schaner empè dal mars, ina ideala reclama per la stagiun d’enviern actuala.
La cuppa mundiala da snowboard ha lieu per la terza giada a Scuol.
RTR actualitad 07:00